section_heading: British American Racing- BAR (1999. – 2005.)
paragraph_text: Iduća sezona donijela je još više promjena. Jacques Villenueve otišao je iz BAR-a nakon neuspješnih pregovora. BAR je odmah krenuo u potragu za novim vozačem. Priliku da se dokaže dobio je mladi Britanac, Jenson Button. Raskoš svog talenta pokazao je u 2004. godini kada je u više navrata osvajao pobjednička postolja, a kao šlag na tortu bio je pole position na kultnoj Imoli. Praktički savršena sezona za BAR nakon toliko mukotrpnih sezona. Međutim sve što je lijepo – kratko traje. Već u narednoj sezoni momčad doživljava drastični pad u formi. Krizu je još više produbila diskvalifikacija na VN San Marina zbog kršenja tehničkog pravilnika. Krajem 2005. godine Honda je otkupila sve dionice BAR-a i postala 100 postotnim vlasnikom močadi. Ovo je bio kraj BAR-a kao momčadi.